АҞӘА, абҵара 28 – Sputnik, Бадри Есиава. Аиашахаҵаратә қьырсиантә мзар инақәыршәаны Қьырсачгара мҩаԥысуеит 2016 шықәса абҵара 28 инаркны 2017 шықәса ажьырныҳәа 6 рҟынӡа. Ачгара 40 мшы инаӡоит. Аԥснытәи Аиашахаҵаратә уахәама аиҳабы Виссарион Аԥлиа иаҳзеиҭеиҳәеит Қьырсачгара ақьырсиан дунеи аҟны реиҳа аҵакы змақәоу ишреиуоу.
"Ари ачгара хацркхеит волхаа Иаса Қьырса ибараҳәа ианнеи инаркны. Уи ҳара ҳера ҟалаанӡа акәын. Қьырсачгара уадаҩӡоуп узҳәом, асабшеи амҽышеи аԥсыӡ афара ҟалоит, егьырҭ амшқәа рзы — учгоит", — иҳәеит Аԥлиа.
Аԥснытәи Аиашахаҵаратә уахәама аиҳабы иҳәеит афатә – ажәтә ала ачгара адагьы ухәыцрақәа раӷәра рҿакра аҵакы дуны ишшьоу, абри аамҭазы иара убасгьы иҟалом аҭаацәара алалара.
Аԥлиа игәаанагарала арҭ аԥҟаррақәа реилагара рацәак агәабзиара зцым ахәыҷқәа риреи аҭаацәаратә проблемақәеи рхылҿиаара алшоит.
Ҩынҩажәамштәи Қьырсачгара мҩаԥысуеит 2016 шықәса абҵара 28 инаркны 2017 шықәса ажьырныҳәа 6 рҟынӡа. Ихыркәшахоит Қьырсаныҳәа ауха, Аԥснытәи ауахәамақәа зегьы рҟны аныҳәатә нцәаматанеира ду амҩаԥгарала.